Document ID: 32012D0479

KOMMISSIONENS GENNEMFØRELSESAFGØRELSE
af 14. august 2012
om ændring af beslutning 2007/777/EF for så vidt angår oplysningerne om Israel på listen over tredjelande, hvorfra visse kødprodukter kan importeres til Unionen
(meddelt under nummer C(2012) 5703)
(EØS-relevant tekst)
(2012/479/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (1), særlig artikel 8, indledningen, artikel 8, nr. 1), første afsnit, og artikel 8, nr. 4), og
ud fra følgende betragtninger:
(1)
Ved Kommissionens beslutning 2007/777/EF af 29. november 2007 om dyre- og folkesundhedsbetingelser og standardcertifikater for import fra tredjelande af visse kødprodukter og behandlede maver, blærer og tarme til konsum og om ophævelse af beslutning 2005/432/EF (2) fastsættes der bestemmelser om import til samt transit og oplagring i Unionen af sendinger af kødprodukter og sendinger af behandlede maver, blærer og tarme som defineret i Europa-Parlamentets og Rådets forordning (EF) nr. 853/2004 af 29. april 2004 om særlige hygiejnebestemmelser for animalske fødevarer (3).
(2)
I del 2 i bilag II til beslutning 2007/777/EF fastsættes listen over tredjelande og dele af tredjelande, hvorfra det er tilladt at importere kødprodukter og behandlede maver, blærer og tarme, forudsat at de pågældende varer har været underkastet de behandlinger, der er nævnt i listen. Hvis tredjelande er regionaliseret med henblik på optagelse på listen, er deres regionaliserede områder fastsat i del 1 i samme bilag.
(3)
I del 4 i bilag II til beslutning 2007/777/EF fastsættes de behandlinger, der henvises til i samme bilags del 2, med en kode for hver af disse behandlinger. Denne del opstiller en ikke-specifik behandling »A« og specifikke behandlinger »B« til »F«, som er anført i faldende orden efter intensitet.
(4)
Efter udbrud af højpatogen aviær influenza i visse områder i Israel er det i beslutning 2007/777/EF, som ændret ved Kommissionens gennemførelsesforordning (EU) nr. 532/2012 (4), fastsat, at import til Unionen af kødprodukter og behandlede maver, blærer og tarme af fjerkræ, opdrættet fuglevildt, opdrættede strudsefugle og vildtlevende fuglevildt fra de områder i det pågældende tredjeland ramt af udbruddet kun er tilladt, hvis de har været underkastet den særlige behandling »D« i henhold til del 4 i bilag II til beslutning 2007/777/EF. Det område i Israel, der er ramt af udbruddet, og som er blevet regionaliseret af dyresundhedsmæssige grunde, er opført i skemaet i del 1 i bilag II til nævnte beslutning.
(5)
Der er lykkedes for Israel at få kontrol med udbruddene af højpatogen aviær influenza ifølge de forelagte oplysninger om den gunstige sygdomssituation med hensyn til den pågældende sygdom. Dertil kommer, at overvågning foretaget af den kompetente myndighed i Israel i den periode, der er gået, siden der er gennemført sanering af fjerkræet på de inficerede fjerkræbedrifter og rengøring og desinfektion af virksomhederne, ikke har påvist yderligere spredning af sygdommen.
(6)
Oplysningerne om Israel i del 1 og 2 i bilag II til beslutning 2007/777/EF bør derfor ændres for at tillade import fra hele Israels område til Unionen af kødprodukter og behandlede maver, blærer og tarme af fjerkræ, opdrættet fuglevildt, opdrættede strudsefugle og vildtlevende fuglevildt, der er blevet underkastet en ikke-specifik behandling »A« i henhold til del 4 i bilag II til beslutning 2007/777/EF.
(7)
Beslutning 2007/777/EF bør derfor ændres i overensstemmelse hermed.
(8)
Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET DENNE AFGØRELSE:
Artikel 1
Bilag II til beslutning 2007/777/EF ændres som angivet i bilaget til denne afgørelse.
Artikel 2
Denne afgørelse er rettet til medlemsstaterne.
Udfærdiget i Bruxelles, den 14. august 2012.

Labels: 3
18
17
6